**Урок беларускай мовы ў 5 класе**

**Мэта:** стварэнне педагагічных умоў для знаёмства вучняў са структурай, стылістычнымі асаблівасцямі сказаў з простай мовай, пастаноўкай знакаў прыпынку пры ёй.

**Задачы:** спрыяць засваенню вучнямі ведаў пра простую мову як сродак узнаўлення чужой мовы, спосабы яе перадачы, пастаноўку знакаў прыпынку пры ёй; працягваць развіваць уменні падагульняць, параўноўваць; садзейнічаць развіццю вуснага і пісьмовага маўлення, мыслення, навыкаў самакантролю і ўзаемакантролю; узбагачаць слоўнікавы запас дзеясловамі гаварэння; садзейнічаць выхаванню ўзаемапавагі, працавітасці, самастойнасці.

**Тып урока:** засваенне новых ведаў.

Выкарыстаная тэхналогія:развіцця крытычнага мыслення.

**Абсталяванне:**Красней В.П. Беларуская мова: вучэб.дапам. для 5-га кл. устаноў агул. сярэд.адукацыі з беларус.і рус.мовамі навучання:                        у 2 ч./В.П.Красней [і інш.],- Мінск:нац.ін-т адукацыі,2014. –Ч.1; раздатачны матэрыял.

**Ход урока**

**I. Арганізацыйны момант.**

Прывітанне. Праверка гатоўнасці вучняў да ўрока.

**II. Матывацыя і актуалізацыя ведаў.**

Настаўнік. Паслухайце прытчу і паспрабуйце вызначыць асноўную думку тэксту.

**Прытча:**Аднойчы аднаго мудраца і разумнага чалавека спыталі, у чым сакрэт яго мудрасці. Ен задумаўся, а затым адказаў: “Калі людзі шукаюць іголку ў стозе сена, то большасць спыняецца, як толькі знойдзе яе. А я працягваю пошукі, знаходзячы другую, трэцюю, чацвёртую…(*вучні выказваюць свае меркаванні*)

Настаўнік. Ніколі не трэба спыняцца на дасягнутым. Увесь час неабходна ўдасканальваць свае веды, уменні і навыкі. Спадзяюся, што праца на ўроку для кожнага з вас будзе плённай.

**III. Паведамленне тэмы і мэты ўрока. Стадыя выкліку.**

Настаўнік. Выказваючы свае думкі, мы карыстаемся не толькі простымі і складанымі сказамі, але і простай мовай. Як вы можаце вызначыць тэму ўрока?

Пазнаёмцеся з планам вывучэння тэмы ўрока і  вызначэнне мэт.

**План**

1. Паняцце “простая мова”. Будова сказаў з простай мовай.

2. Знакі прыпынку ў сказах з простай мовай.

3. Інтанацыйнае афармленне сказаў з простай мовай.

Вучні выказваюць меркаванне, што на ўроку яны***даведаюцца***, што такое простая мова, з якіх структурных частак яна складаецца, як афармляецца на пісьме;***навучацца*** знаходзіць у тэкстах канструкцыі з простай мовай, правільна расстаўляць  знакі прыпынку.

Вучням прапаноўваецца табліца, у якой яны самастойна запісваюць,што ведаюць і што хочуць даведацца аб простай мове. Потым агучваецца запісанае.

|  |  |  |
| --- | --- | --- |
| Ведаю | Хачу даведацца | Даведаўся |
|  |  |  |

**IV. Новая тэма. Стадыя асэнсавання.**

Настаўнік. Разгарніце сшыткі і запішыце дату.

1. Арфаграфічная хвілінка. Напісанне запазычаных слоў з ненаціскным

канцавым *–ар*.

* Спецыяльная машына для выраўноўвання палатна грунтавых дарог, пракладкі каналаў.(Грэйдар)
* Той, хто ідзе першым у спаборніцтве.(Лідар)
* Від алоўка з порыстым стрыжнем, насычаны спецыяльнымі фарбавальнікамі.(Фламастар)
* Электронная вылічальная машына. (Камп’ютар)
* Чалавек, які вельмі добра ўмее нешта рабіць. (Майстар)
* Прыстасаванне для друку на ЭВМ. (Прынтар)
* Сукупнасць асабістых рыс чалавека. (Характар)
* Прафесія чалавека, які вядзе ўлік грашовых сродкаў. (Бухгалтар)

1. Праца з лінгвістычным матэрыялам вучэбнага дапаможніка (с.102-105).

* Запіс сказа ў сшыткі.

*Якуб Колас пісаў: “Шануйце родную мову”.*

Настаўнік. Вызначце будову сказа. (Складаецца з дзвюх частак: слоў аўтара і простай мовы).

* Якія выпадкі пастаноўкі знакаў прыпынку з простай мовай вы можаце назваць яшчэ? У чым асаблівасці інтанацыйнага афармлення сказаў з простай мовай?

1. Работа ў парах (па варыянтах).

**I варыянт**

1. **Адзначце сказ, у якім правільна расстаўлены знакі прыпынку .**

1)    У вершы “ Роднае слова” Якуб Колас выказаў пачуццё гонару за родную мову: “Магутнае слова, ты, роднае слова! Са мной ты на яве і ў сне”.

2)    Жыццё пражыць – не поле перайсці гаворыць народная мудрасць.

**2. Правільна расстаўце знакі прыпынку ў сказах з простай мовай.**

1)    Гэтыя людзі шчаслівыя, таму што ўмеюць усміхацца, -- сказаў настаўнік.

2)    Адкуль у цябе столькі гонару спытаў Іван, глянуўшы на брата.

1. **Перабудуйце складаны сказ у сказ з простай мовай.**

    Званы Хатыні, мемарыял у Брэсцкай крэпасці-героі нагадваюць жывым  людзям, каб яны помнілі і не дапускалі новай бойні.

**II варыянт**

**1. Адзначце сказ, у якім правільна расстаўлены знакі прыпынку .**

1)    “Шануйце і любіце сваю родную мову” з такімі словамі звяртаўся да вас дзеці народны пісьменнік Беларусі Якуб Колас.

2)    Пятрусь Броўка пісаў: “Багата, родная ты мова”.

**2. Правільна расстаўце знакі прыпынку ў сказах з простай мовай.**

1)    Якуб Колас гаварыў роднае слова першая крыніца, праз якую мы пазнаём жыццё і акаляючы нас свет.

2)    Куды ты сабраўся ў такую рань запытала маці.

**3. Перабудуйце складаны сказ у сказ з простай мовай.**

Неаднаразовамаці гаварыла сыну, штомеркаваць аб чалавеку трэба па яго справах.

***Узаемаправерка па ключы, ацэньванне. Настаўнік дае правільныя адказы.***

Настаўнік. Падыміце рукі,у каго заданне выканана без памылак. У каго ў першым заданні былі памылкі? У другім? У трэцім?*(Праводзіцца карэкцыя ведаў і ўменняў).*

**Фізкультхвілінка.**

**V. Замацаванне матэрыялу.**

1. Работа ў групах.

Запоўніце схему

                                              Знакі прыпынку ў сказах

                                                       з простай мовай

Вучні прапаноўваюць свае варыянты, робяць запісы на дошцы.

1. Зварот да табліцы. Запаўненне графы “Даведаўся”.

**3.**Выкананне тэставага задання.

Настаўнік. Прапаную выканаць тэставае заданне: ці згодны вы з наступнымі сцвярджэннямі ( згодны “ +” , не згодны “ -” ).

**Выхадны тэст з тэмы ўрока**

1. Простая мова –  гэта словы пэўнай асобы, якія перадаюцца ў змененай   форме.

2. Простая мова – гэта чыё-небудзь выказванне, перададзенае без змен.

3. Пры простай мове ўжываюцца словы аўтара. Яны паказваюць, каму належыць выказванне.

4. Простая мова бярэцца ў двукоссе, першае слова яе пачынаецца з малой літары.

5. Пасля слоў аўтара перад простай мовай ставіцца працяжнік.

6. Пасля простай мовы перад словамі аўтара ў залежнасці ад інтанацыі ставіцца коска, пытальнік або клічнік і працяжнік. Словы аўтара пішуцца з малой літары.

7. У дадзеным сказе простая мова бярэцца ў двукоссе, першае слова яе пішацца з вялікай літары.

*“Пісьменнік вялікай душы,” – кажуць пра Кузьму Чорнага людзі, якія добра ведаюць яго творы.*

8. У дадзеным сказе пасля слоў аўтара перад простай мовай ставіцца працяжнік.

*Міхась Лынькоў адзначаў – “Творчасць Якуба Коласа – гэта своеасаблівы летапіс жыцця народа”.*

9. Схема дадзенага сказа пабудавана няправільна.

*“Як, няўжо няма ні аднаго блізкага чалавека, ні адной душы?” – пытаў і пытаў у сябе Іван.*

“П?” – а.

10. Схема дадзенага сказа пабудавана правільна.

*Барыс Сачанка справядліва адзначаў: “Мова – не толькі сродак зносін,а і душа народа, яго культура.*

“А”, – п.

Сшыткі з выкананнем тэставага задання вучні здаюць на праверку настаўніку.

**Адказы:** 1 (-), 2(+), 3(+), 4(-), 5(-), 6(+), 7(+), 8(-), 9(-), 10(-).

**VI. Стадыя рэфлексіі.**

Зварот да мэт урока. Абмеркаванне дасягнутага.

Прыём “Ацэначнае акно”.

Ацаніце сваю працу на ўроку, зрабіўшы пэўны выбар:

Добра зразумеў(ла).

Зусім не зразумеў(ла).

Магу прымяніць.

Не змагу прымяніць.

**VII. Дамашняе заданне, інструктаж па яго выкананні: §**23, практ.179.

**VIII. Каменціраванае выстаўленне адзнак.**